erhwenkuo/poetry-chinese-zhtw huggingface dataset:
送宇文南金放後歸太原寓居，因呈太原郝主簿
作者：岑參（唐）

歸去不得意，北京關路賒。卻投晉山老，愁見汾陽花。翻作灞陵客，憐君丞相家。夜眠旅舍雨，曉辭春城鴉。送君系馬青門口，胡姬壚頭勸君酒。為問太原賢主人，
西亭子送李司馬
作者：岑參（唐）

高高亭子郡城西，直上千尺與雲齊。盤崖緣壁試攀躋，坐來一望無端倪，紅花綠柳鶯亂啼。千家萬井連回溪，草萋萋，沒馬蹄。
漁父
作者：岑參（唐）

扁舟滄浪叟，心與滄浪清。不自道鄉裡，無人知姓名。朝從灘上飯，暮向蘆中宿。歌竟還複歌，手持一竿竹。竿頭釣絲長丈餘，鼓枻乘流無定居。世人那得識深意，
登古鄴城
作者：岑參（唐）

下馬登鄴城，城空複何見。東風吹野火，暮入飛雲殿。城隅南對望陵臺，漳水東流不復回。武帝宮中人去盡，
邯鄲客舍歌
作者：岑參（唐）

客從長安來，驅馬邯鄲道。傷心叢臺下，一帶生蔓草。客舍門臨漳水邊，垂楊下系釣魚船。邯鄲女兒夜沽酒，
宿蒲關東店，憶杜陵別業
作者：岑參（唐）

關門鎖歸客，一夜夢還家。月落河上曉，遙聞秦樹鴉。長安二月歸正好，杜陵樹邊純是花。
感遇
作者：岑參（唐）

北山有芳杜，靡靡花正發。未及得采之，秋風忽吹殺。君不見拂雲百丈青松柯，縱使秋風無奈何。四時常作青黛色，可憐杜花不相識。
優缽羅花歌
作者：岑參（唐）

白山南，赤山北。其間有花人不識，綠莖碧葉好顏色。葉六瓣，花九房。夜掩朝開多異香，恥與眾草之為伍，何亭亭而獨芳。何不為人之所賞兮，
蜀葵花歌
作者：岑參（唐）

昨日一花開，今日一花開。今日花正好，昨日花已老。始知人老不如花，可惜落花君莫掃。人生不得長少年，
題李士曹廳壁畫度雨雲歌
作者：岑參（唐）

似出棟樑裡，如和風雨飛。掾曹有時不敢歸，
入蒲關先寄秦中故人
作者：岑參（唐）

秦山數點似青黛，渭上一條如白練。京師故人不可見，寄將兩眼看飛燕。
送春詞
作者：劉禹錫（唐）

昨來樓上迎春處，今日登樓又送歸。蘭蕊殘妝含露泣，萬古至今同此恨，無如一醉盡忘機。
送李尚書鎮滑州
作者：劉禹錫（唐）

南徐報政入文昌，東郡須才別建章。視草名高同蜀客，自古相門還出相，如今人望在巖廊。
送渾大夫赴豐州
作者：劉禹錫（唐）

鳳銜新詔降恩華，又見旌旗出渾家。故吏來辭辛屬國，其奈明年好春日，無人喚看牡丹花。
送源中丞充新羅冊立使
作者：劉禹錫（唐）

相門才子稱華簪，持節東行捧德音。身帶霜威辭鳳闕，想見扶桑受恩處，一時西拜盡傾心。
送王司馬之陝州
作者：劉禹錫（唐）

暫輟清齋出太常，空攜詩卷赴甘棠。府公既有朝中舊，兩京大道多遊客，每遇詞人戰一場。
洛中送楊處厚入關便遊蜀
作者：劉禹錫（唐）

洛陽秋日正淒淒，君去西秦更向西。舊學三冬今轉富，早識臥龍應有分，不妨從此躡丹梯。
送周使君罷渝州歸郢州別墅
作者：劉禹錫（唐）

君思郢上吟歸去，故自渝南擲郡章。野戍岸邊留畫舸，只恐鳴騶催上道，不容待得晚菘嘗。
奉送浙西李僕射相公赴鎮
作者：劉禹錫（唐）

建節東行是舊遊，歡聲喜氣滿吳州。郡人重得黃丞相，自憐不識平津閣，遙望旌旗汝水頭。
重送浙西李相公頃廉問江南已經七載後歷滑臺劍南兩鎮遂入相今復領舊地新加旌旄
作者：劉禹錫（唐）

江北萬人看玉節，江南千騎引金鐃。鳳從池上游滄海，碧雞白馬迴翔久，卻憶朱方是樂郊。
送前進士蔡京赴學究科
作者：劉禹錫（唐）

耳聞戰鼓帶經鋤，振發聲名自裡閭。已是世間能賦客，幸遇天官舊丞相，知君無翼上空虛。
送唐舍人出鎮閩中
作者：劉禹錫（唐）

暫辭鴛鷺出蓬瀛，忽擁貔貅鎮粵城。閩嶺夏雲迎皂蓋，了卻人間婚嫁事，複歸朝右作公卿。
送李中丞赴楚州
作者：劉禹錫（唐）

緹騎朱旗入楚城，士林皆賀振家聲。兒童但喜迎賓守，憶君初得崑山玉，同向揚州攜手行。
奉送李戶部侍郎自河南尹再除本官歸闕
作者：劉禹錫（唐）

昔年內署振雄詞，今日東都結去思。宮女猶傳洞簫賦，想到金閨待通籍，一時驚喜見風儀。
送蘄州李郎中赴任
作者：劉禹錫（唐）

楚關蘄水路非賒，東望雲山日夕佳。薤葉照人呈夏簟，北地交親長引領，早將玄鬢到京華。
送國子令狐博士赴興元覲省
作者：劉禹錫（唐）

相門才子高陽族，學省清資五品官。諫院過時榮棣萼，伯仲到家人盡賀，柳營蓮府遞相歡。
送李二十九兄員外赴邠甯使幕
作者：劉禹錫（唐）

家襲韋平身業文，素風清白至今貧。南宮通籍新郎吏，鼎門為別霜天曉，剩把離觴三五巡。
送分司陳郎中只召直史館重修三聖實錄
作者：劉禹錫（唐）

蟬鳴官樹引行車，言自成周赴玉除。遠取南朝貴公子，若問舊人劉子政，如今白首在南徐。
送慧則法師歸上都因呈廣宣上人
作者：劉禹錫（唐）

昨日東林看講時，都人象馬蹋琉璃。雪山童子應前世，休公久別如相問，楚客逢秋心更悲。
送義舟師卻還黔南
作者：劉禹錫（唐）

黔江秋水浸雲霓，獨泛慈航路不迷。猿狖窺齋林葉動，常說摩圍似靈鷲，卻將山屐上丹梯。
送景玄師東歸
作者：劉禹錫（唐）

東林寺裡一沙彌，心愛當時才子詩。山下偶隨流水出，想到舊房拋錫杖，小松應有過簷枝。
漢壽城春望
作者：劉禹錫（唐）

漢壽城邊野草春，荒祠古墓對荊榛。田中牧豎燒芻狗，不知何日東瀛變，此地還成要路津。
荊門道懷古
作者：劉禹錫（唐）

南國山川舊帝畿，宋臺梁館尚依稀。馬嘶古道行人歇，徒使詞臣庾開府，鹹陽終日苦思歸。
朗州竇員外見示與澧州元郎中郡齋贈答長句二篇因以繼和
作者：劉禹錫（唐）

鴛鷺差池出建章，彩旗朱戶蔚相望。新恩共理犬牙地，應憐一罷金閨籍，枉渚逢春十度傷。
早春對雪奉寄澧州元郎中
作者：劉禹錫（唐）

新賜魚書墨未幹，賢人暫出遠人安。朝驅旌旆行時令，甯知楚客思公子，北望長吟澧有蘭。
竇朗州見示與澧州元郎中早秋贈答命同作
作者：劉禹錫（唐）

鄰境諸侯同舍郎，芷江蘭浦恨無梁。秋風門外旌旗動，
松滋渡望峽中
作者：劉禹錫（唐）

渡頭輕雨灑寒梅，雲際溶溶雪水來。夢渚草長迷楚望，十二碧峰何處所，永安宮外是荒臺。
衢州徐員外使君遺以縞紵兼竹書箱因成一篇用答佳貺
作者：劉禹錫（唐）

爛柯山下舊仙郎，列宿來添婺女光。遠放歌聲分白紵，聞說天臺有遺愛，人將琪樹比甘棠。
唐秀才贈端州紫石硯，以詩答之
作者：劉禹錫（唐）

端州石硯人間重，贈我因知正草玄。闕裡廟堂空舊物，此日傭工記名姓，因君數到墨池前。
覽董評事思歸之什因以詩贈
作者：劉禹錫（唐）

幾年油幕佐徵東，卻泛滄浪狎釣童。欹枕醉眠成戲蝶，更說扁舟動鄉思，青菰已熟奈秋風。
謝寺雙檜
作者：劉禹錫（唐）

雙檜蒼然古貌奇，含煙吐霧鬱參差。晚依禪客當金殿，長明燈是前朝焰，曾照青青年少時。
寄楊八壽州
作者：劉禹錫（唐）

風獵紅旗入壽春，滿城歌舞向朱輪。八公山下清淮水，聖朝方用敢言者，次第應須舊諫臣。
洛中寺北樓見賀監草書題詩
作者：劉禹錫（唐）

高樓賀監昔曾登，壁上筆蹤龍虎騰。中國書流尚皇象，唯恐塵埃轉磨滅，再三珍重囑山僧。
聞韓賓擢第歸覲以詩美之兼賀韓十五曹長時韓牧永州
作者：劉禹錫（唐）

零陵香草滿郊坰，丹穴雛飛入翠屏。孝若歸來成畫贊，為報儒林丈人道，如今從此鬢星星。
宣上人遠寄和禮部王侍郎放榜後詩，因而繼和
作者：劉禹錫（唐）

禮闈新榜動長安，九陌人人走馬看。一日聲名遍天下，借問至公誰印可，支郎天眼定中觀。
贈東嶽張煉師
作者：劉禹錫（唐）

東嶽真人張煉師，高情雅淡世間稀。堪為列女書青簡，雲衢不要吹簫伴，只擬乘鸞獨自飛。
秘書崔少監見示墜馬長句，因而和之
作者：劉禹錫（唐）

麟臺少監舊仙郎，洛水橋邊墜馬傷。塵汙腰間青襞綬，猶賴德全如醉者，不妨吟詠入篇章。
寄楊虢州與之舊姻
作者：劉禹錫（唐）

避地江湖知幾春，今來本郡擁朱輪。阮郎無複裡中舊，玉城山裡多靈藥，擺落功名且養神。
秋日題竇員外崇德里新居
作者：劉禹錫（唐）

長愛街西風景閑，到君居處暫開顏。清光門外一渠水，莫言堆案無餘地，認得詩人在此間。
蒙恩轉儀曹郎依前充集賢學士舉韓潮州自代因寄七言
作者：劉禹錫（唐）

翔鸞闕下謝恩初，通籍由來在石渠。暫入南宮判祥瑞，今日薦君嗟久滯，不惟文體似相如。
途次華州陪錢大夫登城北樓春望因睹李崔令狐三相國唱和之什翰林舊侶繼踵華城山水清高鸞鳳翔集皆忝宿眷遂題此詩
作者：劉禹錫（唐）

城樓四望出風塵，見盡關西渭北春。百二山河雄上國，莫怪老郎呈濫吹，宦途雖別舊情親。
始聞秋風
作者：劉禹錫（唐）

昔看黃菊與君別，今聽玄蟬我卻回。五夜颼飀枕前覺，天地肅清堪四望，為君扶病上高臺。
洛中初冬拜表有懷上京故人
作者：劉禹錫（唐）

鳳樓南面控三條，拜表郎官早渡橋。清洛曉光鋪碧簟，寄謝殷勤九天侶，搶榆水擊各逍遙。
尉遲郎中見示自南遷牽複卻至洛城東舊居之作因以和之
作者：劉禹錫（唐）

曾遭飛語十年謫，新受恩光萬裡還。朝服不妨遊洛浦，留作功成退身地，如今只是暫時閑。
洛中酬福建陳判官見贈
作者：劉禹錫（唐）

潦倒聲名擁腫材，一生多故苦邅回。南宮舊籍遙相管，怪君近日文鋒利，新向延平看劍來。
和蘇十郎中謝病閒居時嚴常侍蕭給事同過訪歎初有二毛之作
作者：劉禹錫（唐）

清羸隱幾望雲空，左掖鴛鸞到室中。一卷素書消永日，莫怪人人驚早白，緣君尚是黑頭翁。
酬淮南廖參謀秋夕見過之作
作者：劉禹錫（唐）

揚州從事夜相尋，無限新詩月下吟。初服已驚玄發長，不逐繁華訪閒散，知君擺落俗人心。
題王郎中宣義裡新居
作者：劉禹錫（唐）

愛君新買街西宅，客到如遊鄠杜間。雨後退朝貪種樹，見擬移居作鄰裡，不論時節請開關。
酬朗州崔員外與任十四兄侍御同過鄙人舊居見懷之什時守吳郡
作者：劉禹錫（唐）

昔日居鄰招屈亭，楓林橘樹鷓鴣聲。一辭御苑青門去，何人萬裡能相憶，同舍仙郎與外兄。
劉駙馬水亭避暑
作者：劉禹錫（唐）

千竿竹翠數蓮紅，水閣虛涼玉簟空。琥珀盞紅疑漏酒，盡日逍遙避煩暑，再三珍重主人翁。
述舊賀遷寄陝虢孫常侍
作者：劉禹錫（唐）

南宮幸襲芝蘭後，左輔曾交印綬來。多病未離清洛苑，聞說隨車有零雨，此時偏動子荊才。
江陵嚴司空見示與成都武相公唱和，因命同作
作者：劉禹錫（唐）

南荊西蜀大行臺，幕府旌門相對開。名重三司平水土，不是郢中清唱發，誰當丞相掞天才。
廟庭偃松詩
作者：劉禹錫（唐）

勢軋枝偏根已危，高情一見與扶持。忽從憔悴有生意，謝公莫道東山去，待取陰成滿鳳池。
贈致仕滕庶子先輩
作者：劉禹錫（唐）

朝服歸來晝錦榮，登科記上更無兄。壽觴每使曾孫獻，淩寒卻向山陰去，衣繡郎君雪裡行。
哭呂衡州，時予方謫居
作者：劉禹錫（唐）

一夜霜風凋玉芝，蒼生望絕士林悲。空懷濟世安人略，朔方徙歲行當滿，欲為君刊第二碑。
夔州竇員外使君見示悼妓詩顧餘嘗識之因命同作
作者：劉禹錫（唐）

前年曾見兩鬟時，今日驚吟悼妓詩。鳳管學成知有籍，寂寞魚山青草裡，何人更立智瓊祠。
竇夔州見寄寒食日憶故姬小紅吹笙，因和之
作者：劉禹錫（唐）

鸞聲窈眇管參差，清韻初調眾樂隨。幽院妝成花下弄，聞道今年寒食日，東山舊路獨行遲。
哭龐京兆
作者：劉禹錫（唐）

俊骨英才氣褎然，策名飛步冠群賢。逢時已自致高位。得疾還因倚少年。天上別歸京兆府，人間空數茂陵阡。今朝繐帳哭君處，前日見鋪歌舞筵。
送李庚先輩赴選
作者：劉禹錫（唐）

一家何啻十朱輪，諸父雙飛秉大鈞。曾脫素衣參幕客，今日山公舊賓主，知君不負帝城春。
陽山廟觀賽神
作者：劉禹錫（唐）

漢家都尉舊徵蠻，血食如今配此山，曲蓋幽深蒼檜下，日落風生廟門外，幾人連蹋竹歌還。
送僧元暠東遊
作者：劉禹錫（唐）

寶書翻譯學初成，振錫如飛白足輕。彭澤因家凡幾世，從此多逢大居士，何人不願解珠瓔。
贈日本僧智藏
作者：劉禹錫（唐）

浮杯萬裡過滄溟，遍禮名山適性靈。深夜降龍潭水黑，為問中華學道者，幾人雄猛得寧馨。
送元簡上人適越
作者：劉禹錫（唐）

孤雲出岫本無依，勝境名山即是歸。久向吳門遊好寺，更入天臺石橋去，垂珠璀璨拂三衣。
送宗密上人歸南山草堂寺，因謁河南尹白侍郎
作者：劉禹錫（唐）

宿習修來得慧根，多聞第一卻忘言。自從七祖傳心印，河南白尹大檀越，好把真經相對翻。
西塞山懷古
作者：劉禹錫（唐）

西晉樓船下益州，金陵王氣黯然收。千尋鐵鎖沉江底，今逢四海為家日，故壘蕭蕭蘆荻秋。
廣宣上人寄在蜀與韋令公唱和詩卷因以令公手扎答詩示之
作者：劉禹錫（唐）

碧雲佳句久傳芳，曾向成都住草堂。振錫常過長者宅，若許相期同結社，吾家本自有柴桑。
祭汾陰樂章
作者：蘇頲（唐）

禮物斯具，樂章乃陳。誰其作主，皇考聖真。對越在天，聖明佐神。窅然汾上，厚澤如春。
奉和聖制行次成皋途經先聖擒建德之所感而成詩應制
作者：蘇頲（唐）

漢東不執象，河朔方鬥龍。夏滅漸甯亂，唐興終奮庸。皇威正赫赫，兵氣何匈匈。用武三川震，歸淳六代醲。成皋睹王業，天下致人雍。即此巡於岱，曾孫受命封。
奉和聖制登蒲州逍遙樓應制
作者：蘇頲（唐）

在昔堯舜禹，遺塵成典謨。聖皇東巡狩，況乃經此都。樓觀紛迤邐，河山幾縈紆。緬懷祖宗業，相繼文武圖。尚德既無險，觀風諒有孚。豈如汾水上，簫鼓事遊娛。
奉和聖制過晉陽宮應制
作者：蘇頲（唐）

隋運與天絕，生靈厭氛昏。聖期在寧亂，士馬興太原。立極萬邦推，登庸四海尊。慶膺神武帝，業付皇曾孫。緬慕封唐道，追惟歸沛魂。詔書感先義，典禮巡舊藩。高殿彩雲合，春旗祥風翻。率西見汾水，奔北空塞垣。款曲童兒佐，依遲故老言。裡頒慈惠賞，家受複除恩。下輦崇三教，建碑當九門。孝思敦至美，億載奉開元。
奉和姚令公溫湯舊館永懷故人盧公之作
作者：蘇頲（唐）

樹德豈孤邁，降神良並出。偉茲廊廟楨，調彼鹽梅實。正悅虞垂舉，翻悲鄭僑卒。同心不可忘，交臂何為失。清路荷前幸，明時稱右弼。曾聯野外遊，尚記帷中密。新慟情莫遣，舊遊詞更述。空令還辱和，長歎知音日。
和杜主簿春日有所思
作者：蘇頲（唐）

朝上高樓上，俯見洛陽陌。搖盪吹花風，落英紛已積。美人不共此，芳好空所惜。攬鏡塵網滋，當窗苔蘚碧。緬懷在雲漢，良願暌枕蓆。翻似無見時，如何久為客。
餞郢州李使君
作者：蘇頲（唐）

楚有章華臺，遙遙雲夢澤。複聞擁符傳，及是收圖籍。佳政在離人，能聲寄侯伯。離懷朔風起，試望秋陰積。中路淒以寒，群山靄將夕。傷心聊把袂，怊悵麒麟客。
餞唐州高使君赴任
作者：蘇頲（唐）

永日奏文時，東風搖盪夕。浩然思樂事，翻複餞徵客。淮水春流清，楚山暮雲白。勿言行路遠，所貴專城伯。
曉濟膠川南入密界
作者：蘇頲（唐）

飲馬膠川上，傍膠南趣密。林遙飛鳥遲，雲去晴山出。落暉隱桑柘，秋原被花實。慘然遊子寒，風露將蕭瑟。
夜發三泉即事
作者：蘇頲（唐）

暗發三泉山，窮秋聽騷屑。北林夜鳴雨，南望曉成雪。只詠北風涼，詎知南土熱。沙溪忽沸渭，石道乍明滅。宛若銀磧橫，複如瑤臺結。指程賦所戀，遇虞不遑歇。重纊濡莫解，懸旌凍猶揭。下奔泥棧榰，上覯雲梯設。搏頰羸馬頓，回眸惴人跌。憧憧往復還，心注思逾切。冉冉年將病，力困衰怠竭。天彭信方隅，地勢誠鬥絕。忝曳尚書履，叨兼使臣節。京坻有歲饒，亭障無邊孽。歸奏丹墀左，騫能俟來哲。
小園納涼即事
作者：蘇頲（唐）

煩暑避蒸鬱，居閑習高明。長風自遠來，層閣有餘清。散灑納涼氣，蕭條遺世情。奈何誇大隱，終日系塵纓。
昆明池晏坐答王兵部珣三韻見示
作者：蘇頲（唐）

畫舸疾如飛，遙遙泛夕暉。石鯨吹浪隱，玉女步塵歸。獨有銜恩處，明珠在釣磯。
奉和聖制春臺望應制
作者：蘇頲（唐）

壯麗天之府，神明王者宅。大君乘飛龍，登彼複懷昔。圓闕朱光焰，橫山翠微積。河汧流作表，縣聚開成陌。即舊在皇家，維新具物華。雲連所上居恆屬，暴嬴國此嘗圖霸，霸業後仁先以詐。東破諸侯西入秦，事往覆輈經遠喻，春還按蹕憑高賦。戎觀愛力深惟省，伯夷位事愚臣忝，喜奏聲成鳳鳥來。
長相思
作者：蘇頲（唐）

君不見天津橋下東流水，南望龍門北朝市。楊柳青青宛地垂，桃紅李白花參差。花參差，柳堪結，
蜀城哭台州樂安少府
作者：蘇頲（唐）

遠遊躋劍閣，長想屬天臺。萬裡隔三載，此邦餘重來。音容曠不睹，夢寐殊悠哉。邊郡饒藉藉，晚庭正回回。喜傳上都封，因促傍吏開。向悟海鹽客，已而梁木摧。變衣寢門外，揮涕少城隈。卻記分明得，猶持委曲猜。師儒昔訓獎，仲季時童孩。服義題書篋，邀歡泛酒杯。暫令風雨散，仍迫歲時回。其道惟正直，其人信美偲。白頭還作尉，黃綬固非才。可歎懸蛇疾，先貽問鵩災。故鄉閉窮壤，宿草生寒荄。零落九原去，蹉跎四序催。曩期冬贈橘，今哭夏成梅。執禮誰為賵，居常不徇財。北登嵔gF阪，東望姑蘇臺。天路本懸絕，江波複溯洄。念孤心易斷，追往恨艱裁。不遂卿將伯，孰雲陳與雷。吾衰亦如此，夫子複何哀。
立春日侍宴內出剪綵花應制
作者：蘇頲（唐）

曉入宜春苑，穠芳吐禁中。剪刀因裂素，妝粉為開紅。彩異驚流雪，香饒點便風。裁成識天意，萬物與花同。
春日芙蓉園侍宴應制
作者：蘇頲（唐）

禦道紅旗出，芳園翠輦遊。繞花開水殿，架竹起山樓。荷芰輕燻幄，魚龍出負舟。甯知穆天子，空賦白雲秋。
奉和聖制人日清暉閣宴群臣遇雪應制
作者：蘇頲（唐）

樓觀空煙裡，初年瑞雪過。苑花齊玉樹，池水作銀河。七日祥圖啟，千春禦賞多。輕飛傳彩勝，天上奉燻歌。
奉和七夕宴兩儀殿應制
作者：蘇頲（唐）

靈媛乘秋發，仙裝警夜催。月光窺欲渡，河色辨應來。機石天文寫，針樓禦賞開。竊觀棲鳥至，疑向鵲橋回。
奉和九日幸臨渭亭登高應製得時字
作者：蘇頲（唐）

嘉會宜長日，高筵順動時。曉光雲外洗，晴色雨餘滋。降鶴因韶德，吹花入禦詞。願陪陽數節，億萬九秋期。
遊禁苑幸臨渭亭遇雪應制
作者：蘇頲（唐）

平明敞帝居，霰雪下淩虛。寫月含珠綴，從風薄綺疏。年驚花絮早，春夜管絃初。已屬雲天外，欣承霈澤餘。
奉和送金城公主適西蕃應制
作者：蘇頲（唐）

帝女出天津，和戎轉罽輪。川經斷腸望，地與析支鄰。奏曲風嘶馬，銜悲月伴人。旋知偃兵革，長是漢家親。
奉和聖制登驪山高頂寓目應制
作者：蘇頲（唐）

仙蹕禦層氛，高高積翠分。巖聲中谷應，天語半空聞。豐樹連黃葉，函關入紫雲。聖圖恢宇縣，歌賦小橫汾。
幸白鹿觀應制
作者：蘇頲（唐）

碧虛清吹下，藹藹入仙宮。松磴攀雲絕，花源接澗空。受符邀羽使，傳訣注香童。詎似閒居日，徒聞有順風。
題壽安王主簿池館
作者：蘇頲（唐）

洛邑通馳道，韓郊在屬城。館將花雨映，潭與竹聲清。賢俊鸞棲棘，賓遊馬佩衡。願言隨狎鳥，從此濯吾纓。
扈從溫泉奉和姚令公喜雪
作者：蘇頲（唐）

清道豐人望，乘時漢主遊。恩暉隨霰下，慶澤與雲浮。泉暖驚銀磧，花寒愛玉樓。鼎臣今有問，河伯且應留。
秋社日崇讓園宴得新字
作者：蘇頲（唐）

鳴爵三農稔，句龍百代神。運昌叨輔弼，時泰喜黎民。樹缺池光近，雲開日影新。生全應有地，長願樂交親。
奉和魏僕射秋日還鄉有懷之作
作者：蘇頲（唐）

南宮夙拜罷，東道晝遊初。飲餞傾冠蓋，傳呼問裡閭。樹悲懸劍所，溪想釣璜餘。明發輝光至，增榮駟馬車。
武擔山寺
作者：蘇頲（唐）

武擔獨蒼然，墳山下玉泉。鱉靈時共盡，龍女事同遷。松柏銜哀處，幡花種福田。詎知留鏡石，長與法輪圓。
餞潞州陸長史再守汾州
作者：蘇頲（唐）

河尹政成期，為汾昔所推。不榮三入地，還美再臨時。擁傳雲初合，聞鶯日正遲。道傍多出餞，別有吏民思。
餞荊州崔司馬
作者：蘇頲（唐）

茂禮雕龍昔，香名展驥初。水連南海漲，星拱北辰居。稍發仙人履，將題別駕輿。明年徵拜入，荊玉不藏諸。
送吏部李侍郎東歸得歸字
作者：蘇頲（唐）

陌上有光輝，披雲向洛畿。賞來榮扈從，別至惜分飛。泉溜含風急，山煙帶日微。茂曹今去矣，人物喜東歸。
送光祿姚卿還都
作者：蘇頲（唐）

漢室有英臺，荀家寵俊才。九卿朝已入，三子暮同來。不授綸為草，還司鼎用梅。兩京王者宅，駟馬日應回。
春晚送瑕丘田少府還任，因寄洛中鏡上人
作者：蘇頲（唐）

聞道還沂上，因聲寄洛濱。別時花欲盡，歸處酒應春。聚散同行客，悲歡屬故人。少年追樂地，遙贈一沾巾。
送賈起居奉使入洛取圖書因便拜覲
作者：蘇頲（唐）

舊國才因地，當朝史命官。遺文徵闕簡，還思採芳蘭。傳發關門候，觴稱邑裡歡。早持京副入，旋佇洛書刊。
送常侍舒公歸覲
作者：蘇頲（唐）

朝聞講藝餘，晨省拜恩初。訓胄尊庠序，榮親耀裡閭。朱丹華轂送，斑白綺筵舒。江上春流滿，還應薦躍魚。
興州出行
作者：蘇頲（唐）

危途曉未分，驅馬傍江濆。滴滴泣花露，微微出岫雲。松梢半吐月，蘿翳漸移曛。旅客腸應斷，吟猿更使聞。
邊秋薄暮
作者：蘇頲（唐）

海外秋鷹擊，霜前旅雁歸。邊風思鞞鼓，落日慘旌麾。浦暗漁舟入，川長獵騎稀。客悲逢薄暮，況乃事戎機。
曉發方騫驛
作者：蘇頲（唐）

傳置遠山蹊，龍鍾蹴澗泥。片陰常作雨，微照已生霓。鬢髮愁氛換，心情險路迷。方知向蜀者，偏識子規啼。
經三泉路作
作者：蘇頲（唐）

三月松作花，春行日漸賒。竹障山鳥路，藤蔓野人家。透石飛梁下，尋雲絕磴斜。此中誰與樂，揮涕語年華。
故高安大長公主輓詞
作者：蘇頲（唐）

彤管承師訓，青圭備禮容。孟孫家代寵，元女國朝封。柔軌題貞順，閑規賦肅雍。寧知落照盡，霜吹入悲松。
贈司徒豆盧府君輓詞
作者：蘇頲（唐）

寵贈追胡廣，親臨比賀循。幾聞投劍客，多會服緦人。草閉墳將古，松陰地不春。二陵猶可望，存歿有忠臣。
故右散騎常侍舒國公褚公輓詞
作者：蘇頲（唐）

陽翟疏豐構，臨平演慶源。學筵尊授幾，儒服寵乘軒。審諭留中密，開陳與上言。徂暉一不借，空有賜東園。
奉和初春幸太平公主南莊應制
作者：蘇頲（唐）

主第山門起灞川，宸遊風景入初年。鳳凰樓下交天仗，今朝扈蹕平陽館，不羨乘槎雲漢邊。
奉和春日幸望春宮應制
作者：蘇頲（唐）

東望望春春可憐，更逢晴日柳含煙。宮中下見南山盡，宸遊對此歡無極，鳥哢聲聲入管絃。
人日重宴大明宮恩賜彩縷人勝應制
作者：蘇頲（唐）

疏龍磴道切昭回，建鳳旗門繞帝臺。七葉仙蓂依月吐，是日皇靈知竊幸，群心就捧大明來。
侍宴安樂公主山莊應制
作者：蘇頲（唐）

駸駸羽騎曆城池，帝女樓臺向晚披。霧灑旌旗雲外出，簫鼓宸遊陪宴日，和鳴雙鳳喜來儀。
興慶池侍宴應制
作者：蘇頲（唐）

降鶴池前回步輦，棲鸞樹杪出行宮。山光積翠遙疑逼，皇歡未使恩波極，日暮樓船更起風。
廣達樓下夜侍酺宴應制
作者：蘇頲（唐）

東嶽封回宴洛京，西墉通晚會公卿。樓臺絕勝宜春苑，酺來萬舞群臣醉，喜戴千年聖主明。
龍池樂章
作者：蘇頲（唐）

西京鳳邸躍龍泉，佳氣休光鎮在天。軒後霧圖今已得，願侍巡遊同舊裡，更聞簫鼓濟樓船。
扈從鄠杜間奉呈刑部尚書舅崔黃門馬常侍
作者：蘇頲（唐）

翠輦紅旗出帝京，長楊鄠杜昔知名。雲山一一看皆美，漢家曾草巡遊賦，何似今來應聖明。
景龍觀送裴士曹
作者：蘇頲（唐）

昔日嘗聞公主第，今時變作列仙家。池傍坐客穿叢筱，君還洛邑分明記，此處同來閱歲華。
春晚紫微省直寄內
作者：蘇頲（唐）

直省清華接建章，向來無事日猶長。花間燕子棲鳷鵲，別離不慣無窮憶，莫誤卿卿學太常。
贈彭州權別駕
作者：蘇頲（唐）

雙流脈脈錦城開，追餞年年往復回。只道歌謠迎半刺，莫愴分飛岐路別，還當奏最掖垣來。
寒食宴於中舍別駕兄弟宅
作者：蘇頲（唐）

子推山上歌龍罷，定國門前結駟來。始睹元昆鏘玉至，自有長筵歡不極，還將彩服詠南陔。
九月九日望蜀臺
作者：蘇頲（唐）

蜀王望蜀舊臺前，九日分明見一川。北料鄉關方自此，自昔登臨湮滅盡，獨聞忠孝兩能傳。
登越王樓即事
作者：牛徵（唐）

危樓送遠目，信美奈鄉情。轉岸孤舟疾，銜山落照明。蕭條看草色，惆悵認江聲。誰會登臨恨，從軍白髮生。
及第後寄梁燭處士
作者：伊璠（唐）

繡轂尋芳許史家，獨將羈事達江沙。十年辛苦一枝桂，同袍不得同遊玩，今對春風日又斜。
春詩
作者：蕭遘（唐）

南國韶光早，春風送臘來。水堤煙報柳，山寺雪驚梅。練色鋪江晚，潮聲逐渚回。青旗問沽酒，何處撥寒醅。
和王侍中謁張惡子廟
作者：蕭遘（唐）

青骨祀吳誰讓德，紫華居越亦知名。未聞一劍傳唐主，酇侯為國親簫鼓，堂上神籌更布兵。
成都
作者：蕭遘（唐）

月曉已開花市合，江平偏見竹簰多。好教載取芳菲樹，剩照岷天瑟瑟波。
句
作者：蕭遘（唐）

吾家九葉相，盡繼明時出。
策試夜潛紀長句於都堂西南隅
作者：韋承貽（唐）

褒衣博帶滿塵埃，獨自都堂納捲回。蓬巷幾時聞吉語，殘月漸低人擾擾，不知誰是謫仙才。白蓮千朵照廊明，一片昇平雅頌聲。才唱第三條燭盡，南宮風月畫難成。
詔放雲南子弟還國
作者：鄭洪業（唐）

德被陪臣子，仁垂聖主恩。雕題辭鳳闕，丹服出金門。有澤沾殊俗，無徵及獷ce。銅梁分漢土，玉壘駕鸞軒。瘴嶺蠶叢盛，巴江越巂垠。萬方同感化，豈獨自南蕃。
中秋夜思鄭延美有作
作者：孫緯（唐）

中秋中夜月，世說懾妖精。顧兔雲初蔽，長蛇誰與勍。未追良友玩，安用玉輪盈。此意人誰喻，裁詩穿禁城。
清曉捲簾
作者：歐陽玭（唐）

清曉意未愜，捲簾時一吟。檻虛花氣密，地暖竹聲深。秀色還朝暮，浮雲自古今。石泉驚已躍，會可洗幽心。
巴陵
作者：歐陽玭（唐）

孤城向夕原，春入景初暄。綠樹低官舍，青山在縣門。樓臺疑結蜃，枕蓆更聞猿。客路何曾定，棲遲欲斷魂。
榆溪道上
作者：歐陽玭（唐）

初日在斜溪，山雲片片低。鄉愁夢裡失，馬色望中迷。澗底淒泉氣，巖前遍綠荑。非關秦塞去，無事候晨雞。
新嶺臨眺寄連總進士
作者：歐陽玭（唐）

關勢遙臨海，峰巒半入雲。煙中獨鳥下，潭上雜花燻。寄遠悲春草，登臨憶使君。此時還極目，離思更紛紛。
幽軒
作者：歐陽玭（唐）

幽軒斜映山，空澗複潺潺。重疊巖巒趣，遙來窗戶間。桃花飄岫幌，燕子語松關。衣桁侵池翠，階痕露蘚斑。臨風清瑟奏，對客白雲閑。眷戀青春色，含毫俯碧灣。
社日村居
作者：張演（唐）

鵝湖山下稻粱肥，豚阱雞棲對掩扉。桑柘影斜春社散，家家扶得醉人歸。
吊孟昌圖
作者：裴澈（唐）

一章何罪死何名，投水惟君與屈平。從此蜀江煙月夜，杜鵑應作兩般聲。
婕妤怨
作者：翁綬（唐）

讒謗潛來起百憂，朝承恩寵暮仇讎。火燒白玉非因玷，繁華事逐東流水，團扇悲歌萬古愁。
隴頭吟
作者：翁綬（唐）

隴水潺湲隴樹黃，徵人隴上盡思鄉。馬嘶斜日朔風急，橫行俱是封侯者，誰斬樓蘭獻未央。
關山月
作者：翁綬（唐）

裴回漢月滿邊州，照盡天涯到隴頭。影轉銀河寰海靜，況是故園搖落夜，那堪少婦獨登樓。
雨雪曲
作者：翁綬（唐）

邊聲四合殷河流，雨雪飛來遍隴頭。鐵嶺探人迷鳥道，一自塞垣無李蔡，何人為解北門憂。
行路難
作者：翁綬（唐）

行路艱難不復歌，故人榮達我蹉跎。雙輪晚上銅臺雪，君看西漢翟丞相，鳳沼朝辭暮雀羅。
折楊柳
作者：翁綬（唐）

紫陌金堤映綺羅，遊人處處動離歌。陰移古戍迷芳草，殷勤攀折贈行客，此去關山雨雪多。
詠酒
作者：翁綬（唐）

逃暑迎春複送秋，無非綠蟻滿杯浮。百年莫惜千回醉，平生名利關身者，不識狂歌到白頭。
白馬
作者：翁綬（唐）

渥窪龍種雪霜同，毛骨天生膽氣雄。金埒乍調光照地，一夜羽書催轉戰，紫髯騎出佩騂弓。
句
作者：翁綬（唐）

海國歐鄉浙水東，暫煩良守此憑熊。
中秋月
作者：潘緯（唐）

古今逢此夜，共冀泬明。豈是月華別，只應秋氣清。影當中土正，輪對八荒平。尋客徒留望，璿璣自有程。
琴
作者：潘緯（唐）

客來鳴素琴，惆悵對遺音。一曲起於古，幾人聽到今。盡含風靄遠，自泛月煙深。風續水山操，坐生方外心。
句
作者：潘緯（唐）

篆經千古澀，影瀉一堂寒。
九日衛使君筵上作
作者：武瓘（唐）

佳晨登賞喜還鄉，謝宇開筵晚興長。滿眼黃花初泛酒，共賀安人豐樂歲，幸陪珠履侍銀章。
勸酒
作者：武瓘（唐）

勸君金屈卮，滿酌不須辭。花發多風雨，人生足別離。
感事
作者：武瓘（唐）

花開蝶滿枝，花謝蝶還稀。惟有舊巢燕，主人貧亦歸。
重歸宜春偶成十六韻寄朝中知己
作者：袁皓（唐）

水香甘似醴，知是入袁溪。黃竹成叢密，青蘿夾岸低。暖流鸂鶒戲，深樹鷓鴣啼。黃犬驚迎客，青牛困臥泥。有村皆績紡，無地不耕犁。鄉曲多耆舊，逢迎盡杖藜。殷勤傾白酒，相勸有黃雞。歸老官知忝，還鄉路不迷。直言幹忌諱，權路恥依棲。拙學趨時態，閑思與牧齊。稻糧饒燕雀，江海溢鳧鷖。昔共逢離亂，今來息鼓鼙。恩仁沾品物，教化及雕題。上貢貞元祿，曾叨寵記批。何須歸紫禁，便是到丹梯。珍重長安道，從今息馬嘶。
及第後作
作者：袁皓（唐）

金榜高懸姓字真，分明折得一枝春。蓬瀛乍接神仙侶，昇平時節逢公道，不覺龍門是嶮津。
重歸宜春經過萍川題梵林寺
作者：袁皓（唐）

梵林遺址在松蘿，四十年來兩度過。瀘水東奔彭蠡浪，拖紫腰金成底事，憑闌惆悵欲如何。
寄嶽陽嚴使君
作者：袁皓（唐）

得意東歸過嶽陽，桂枝香惹蕊珠香。也知暮雨生巫峽，南亭宴罷笙歌散，回首煙波路渺茫。
賦得郎官上應列宿
作者：公乘億（唐）

北極佇文昌，南宮曉拜郎。紫泥乘帝澤，銀印佩天光。緯結三臺側，鉤連四輔旁。佐商依傅說，仕漢笑馮唐。委佩搖秋色，峨冠帶晚霜。自然符列象，千古耀巖廊。
春風扇微和
作者：公乘億（唐）

麗日催遲景，和風扇早春。暖浮丹鳳闕，韶媚黑龍津。澹蕩迎仙杖，霏微送畫輪。綠搖宮柳散，紅待禁花新。舞席潛迴雪，歌筵暗起塵。幸當陽候律，一顧及佳晨。
賦得秋菊有佳色
作者：公乘億（唐）

陶令籬邊菊，秋來色轉佳。翠攢千片葉，金剪一枝花。蕊逐蜂須亂，英隨蝶翅斜。帶香飄綠綺，和酒上烏紗。散漫搖霜彩，嬌妍漏日華。芳菲彭澤見，更稱在誰家。
賦得臨江遲來客
作者：公乘億（唐）

江上晚沉沉，煙波一望深。向來殊未至，何處擬相尋。柳結重重眼，萍翻寸寸心。暮山期共眺，寒渚待同臨。北去魚無信，南飛雁絕音。思君不可見，使我獨愁吟。
句
作者：公乘億（唐）

十上十年皆落第，一家一半已成塵。
九華山謠
作者：王季文（唐）

九華崢嶸佔南陸，蓮花擢本山半腹。翠屏橫截萬裡天，丹崖壓下廬霍勢，白日隱出牛鬥星。杉松一歲抽數尺，雷霆往往從地發，龍臥豹藏安可別。峻極遙看戛昊蒼，陽烏不見峰頂樹，大火尚結巖中冰。靈光爽氣曛複旭，
青出藍
作者：王季文（唐）

芳藍滋匹帛，人力半天經。浸潤加新氣，光輝勝本青。還同冰出水，不共草為螢。翻覆依襟上，偏知造化靈。
題青龍精舍
作者：盧駢（唐）

壽夭雖雲命，榮枯亦大偏。不知雷氏劍，何處更沖天。
感事
作者：王鐐（唐）

擊石易得火，扣人難動心。今日朱門者，曾恨朱門深。
退朝望終南山
作者：李拯（唐）

紫宸朝罷綴鴛鸞，丹鳳樓前駐馬看。惟有終南山色在，晴明依舊滿長安。
月中桂樹
作者：顧封人（唐）

芬馥天邊桂，扶疏在月中。能齊大椿長，不與小山同。皎皎舒華色，亭亭麗碧空。虧盈寧委露，搖落不關風。歲晚花應發，春餘質詎豐。無因遂攀賞，徒慾望青蔥。
和陸魯望白菊
作者：司馬都（唐）

恥共金英一例開，素芳須待早霜催。繞籬看見成瑤圃，夫君每尚風流事，應為徐妃致此栽。
送羊振文先輩往桂陽歸覲
作者：司馬都（唐）

此去歡榮冠士林，離筵休恨酒杯深。雲梯萬仞初高步，君家祖德惟清苦，卻笑當時問絹心。
津陽門詩
作者：鄭嵎（唐）

津陽門北臨通逵，雪風獵獵飄酒旗。泥寒款段蹶不進，青錢瑣屑安足數，白醪軟美甘如飴。開壚引滿相獻酬，主翁移客挑華燈，雙肩隱膝烏帽欹。笑雲鮐老不為禮，翁曾豪盛客不見，我自為君陳昔時。時平親衛號羽林，此時初創觀風樓，簷高百尺堆華榱。樓南更起鬥雞殿，朝元閣成老君見，會昌縣以新豐移。幽州曉進供奉馬，羽林六軍各出射，籠山絡野張罝維。雕弓繡韣不知數，人煩馬殆禽獸盡，百里腥羶禾黍稀。暖山度臘東風微，犀屏象薦雜羅列，錦鳧繡雁相追隨。破簪碎鈿不足拾，繞床呼盧恣樗博，張燈達晝相謾欺。相君侈擬縱驕橫，畫輪寶軸從天來，雲中笑語聲融怡。鳴鞭後騎何躞蹀，驪駒吐沫一奮迅，路人擁篲爭珠璣。八姨新起合歡堂，四方節制傾附媚，窮奢極侈沽恩私。堂中特設夜明枕，迎娘歌喉玉窈窕，蠻兒舞帶金葳蕤。三郎紫笛弄煙月，飲鹿泉邊春露晞，粉梅檀杏飄朱墀。金沙洞口長生殿，羅公如意奪顏色，三藏袈裟成散絲。蓬萊池上望秋月，月中秘樂天半間，丁璫玉石和塤篪。宸聰聽覽未終曲，花萼樓南大合樂，八音九奏鸞來儀。都盧尋橦誠齷齪，祿山此時侍禦側，金雞畫障當罘罳。繡do衣褓日屭贔，大開內府恣供給，玉缶金筐銀簸箕。異謀潛熾促歸去，湯成召浴果不至，潼關已溢漁陽師。禦街一夕無禁鼓，縣官無人具軍頓，行宮徹屋屠雲螭。馬嵬驛前駕不發，青泥阪上到三蜀，金堤城邊止九旗。移文泣祭昔臣墓，兩君相見望賢頓，君臣鼓舞皆歔欷。宮中親呼高驃騎，鑾輿卻入華清宮，滿山紅實垂相思。飛霜殿前月悄悄，象床塵凝罨颯被，畫簷蟲網頗梨碑。碧菱花覆雲母陵，鼎湖一日失弓劍，橋山煙草俄霏霏。空聞玉碗入金市，竹花唯養棲梧鳳，水藻周遊巢葉龜。會昌禦宇斥內典，奇松怪柏為樵蘇，童山眢穀亡嶮巇，煙中壁碎摩詰畫，當時清影蔭紅葉，一旦飛埃埋素規。韓家燭臺倚林杪，龍宮禦榜高可惜，火焚牛挽臨崎峗。孔雀松殘赤琥珀，逢君話此空灑涕，卻憶歡娛無見期。主翁莫泣聽我語，湟中土地昔湮沒，昨夜收復無瘡痍。戎王北走棄青塚，平明酒醒便分首，今夕一樽翁莫違。
春日即事
作者：崔櫓（唐）

一百五日又欲來，梨花梅花參差開。行人自笑不歸去，畫橋春暖清歌夜，肯信愁腸日九回。
春晚嶽陽言懷二首
作者：崔櫓（唐）

煙花零落過清明，異國光陰老客情。雲夢夕陽愁裡色，獨倚闌幹意難寫，暮笳嗚咽調孤城。翠煙如鈿柳如環，晴倚南樓獨看山。江國草花三月暮，何以不羈詹父伴，睡煙歌月老潺潺。
過蠻溪渡
作者：崔櫓（唐）

綠楊如發雨如煙，立馬危橋獨喚船。山口斷雲迷舊路，歸去楚臺還有計，釣船春雨日高眠。
岸梅
作者：崔櫓（唐）

含情含怨一枝枝，斜壓漁家短短籬。惹袖尚餘香半日，行客見來無去意，解帆煙浦為題詩。
重陽日次荊南路經武甯驛
作者：崔櫓（唐）

茱萸冷吹溪口香，菊花倒繞山腳黃。家山去此強百里，莫看時節年年好，暗送搔頭逐手霜。
述懷
作者：崔櫓（唐）

白首成何事，無歡可替悲。空餘酒中興，猶似少年時。
三月晦日送客
作者：崔櫓（唐）

野酌亂無巡，送君兼送春。明年春色至，莫作未歸人。
華清宮三首
作者：崔櫓（唐）

草遮回磴絕鳴鑾，雲樹深深碧殿寒。明月自來還自去，更無人倚玉欄幹。障掩金雞蓄禍機，翠華西拂蜀雲飛。珠簾一閉朝元閣，不見人歸見燕歸。門橫金鎖悄無人，落日秋聲渭水濱。紅葉下山寒寂寂，濕雲如夢雨如塵。
題雲夢亭
作者：崔櫓（唐）

薄煙如夢雨如塵，霜景晴來卻勝春。好住池西紅葉樹，何年今日伴何人。
有酒失於虔州陸郎中肱，以詩謝之
作者：崔櫓（唐）

醉時顛蹶醒時羞，麴糵推人不自由。叵耐一雙窮相眼，不堪花卉在前頭。
聞笛
作者：崔櫓（唐）

銀河漾漾月暉暉，樓礙星邊織女機。橫玉叫雲天似水，滿空霜逐一聲飛。
山路見花
作者：崔櫓（唐）

曉紅初拆露香新，獨立空山冷笑人。春意自知無主惜，恣風吹逐馬蹄塵。
暮春對花
作者：崔櫓（唐）

病香無力被風欺，多在青苔少在枝。馬上行人莫回首，斷君腸是欲殘時。
句
作者：崔櫓（唐）

強半瘦因前夜雪，數枝愁向晚天來。（《梅花》。以下並見《摭言》）無人解把無塵袖，盛取殘香盡日憐。一番春雨吹巢冷，半朵山花咽觜香。雲生柱礎降龍地，露洗林巒放鶴天。菱葉乍翻人採後，荇花初沒舸行時。
送別
作者：楊凝（唐）

樽酒郵亭暮，雲帆驛使歸。野鷗寒不起，川雨凍難飛。吳會家移遍，軒轅夢去稀。姓楊皆足淚，非是強沾衣。
送客東歸
作者：楊凝（唐）

君向古營州，邊風戰地愁。草青縵別路，柳亞拂孤樓。人意傷難醉，鶯啼咽不流。芳菲只合樂，離思返如秋。
送客歸湖南
作者：楊凝（唐）

湖南樹色盡，了了辨潭州。雨散今為別，雲飛何處遊。情來偏似醉，淚迸不成流。那向蕭條路，緣湘篁竹愁。
送客歸淮南
作者：楊凝（唐）

畫舫照河堤，暄風百草齊。行絲直網蝶，去燕旋遺泥。郡向高天近，人從別路迷。非關禦溝上，今日各東西。
春情
作者：楊凝（唐）

舊宅洛川陽，曾遊遊俠場。水添楊柳色，花絆綺羅香。趙瑟多愁曲，秦家足豔妝。江潭遠相憶，春夢不勝長。
秋夜聽擣衣
作者：楊凝（唐）

砧杵聞秋夜，裁縫寄遠方。聲微漸濕露，響細未經霜。蘭牖唯遮樹，風簾不礙涼。雲中望何處，聽此斷人腸。
從軍行
作者：楊凝（唐）

都尉出居延，強兵集五千。還將張博望，直救範祁連。漢卒悲簫鼓，胡姬濕採旃。如今意氣盡，流淚挹流泉。
和直禁省
作者：楊凝（唐）

宵直丹宮近，風傳碧樹涼。漏稀銀箭滴，月度網軒光。鳳詔裁多暇，蘭燈夢更長。此時顏範貴，十步舊連行。
留別
作者：楊凝（唐）

玉節隨東閣，金閨別舊僚。若為花滿寺，躍馬上河橋。
送客往洞庭
作者：楊凝（唐）

九江歸路遠，萬裡客舟還。若過巴江水，湘東滿碧煙。
別友人
作者：楊凝（唐）

倦客驚危路，傷禽繞樹枝。非逢暴公子，不敢涕流離。
初渡淮北岸
作者：楊凝（唐）

別夢雖難覺，悲魂最易銷。殷勤淮北岸，鄉近去家遙。
詠雨
作者：楊凝（唐）

塵浥多人路，泥歸足燕家。可憐繚亂點，濕盡滿宮花。
柳絮
作者：楊凝（唐）

河畔多楊柳，追遊盡狹斜。春風一回送，亂入莫愁家。
花枕
作者：楊凝（唐）

席上沈香枕，樓中蕩子妻。那堪一夜裡，長濕兩行啼。
送客往鄜州
作者：楊凝（唐）

新參將相事營平，錦帶騂弓結束輕。曉上關城吟畫角，近喜扶陽系戎相，從來衛霍笑長纓。
送客往夏州
作者：楊凝（唐）

憐君此去過居延，古塞黃雲共渺然。沙闊獨行尋馬跡，聞有故交今從騎，何須著論更言錢。
春霽晚望
作者：楊凝（唐）

細雨晴深小苑東，春雲開氣逐光風。雄兒走馬神光上，南歸路極天連海，惟有相思明月同。
唐昌觀玉蕊花
作者：楊凝（唐）

瑤華瓊蕊種何年，蕭史秦嬴向紫煙。時控彩鸞過舊邸，摘花持獻玉皇前。
別李協
作者：楊凝（唐）

江邊日暮不勝愁，送客沾衣江上樓。明月峽添明月照，蛾眉峰似兩眉愁。
初次巴陵
作者：楊凝（唐）

西江浪接洞庭波，積水遙連天上河。鄉信為憑誰寄去，汀洲燕雁漸來多。
上巳
作者：楊凝（唐）

帝京元巳足繁華，細管清弦七貴家。此日風光誰不共，紛紛皆是掖垣花。
春怨
作者：楊凝（唐）

花滿簾櫳欲度春，此時夫婿在鹹秦。綠窗孤寢難成寐，紫燕雙飛似弄人。
送客歸常州
作者：楊凝（唐）

行到河邊從此辭，寒天日遠暮帆遲。可憐芳草成衰草，公子歸時過綠時。
送別
作者：楊凝（唐）

春愁不盡別愁來，舊淚猶長新淚催。相思倘寄相思字，君到揚州揚子回。
送客入蜀
作者：楊凝（唐）

劍閣迢迢夢想間，行人歸路繞梁山。明朝騎馬搖鞭去，秋雨槐花子午關。
送別
作者：楊凝（唐）

仙花笑盡石門中，石室重重掩綠空。暫下雲峰能幾日，卻回煙駕馭春風。
殘花
作者：楊凝（唐）

五馬踟躕在路岐，南來隻為看花枝。鶯銜蝶弄紅芳盡，此日深閨那得知。
戲贈友人
作者：楊凝（唐）

湘陰直與地陰連，此日相逢憶醉年。美酒非如平樂貴，十升不用一千錢。
贈同遊
作者：楊凝（唐）

此□風雨後，已覺減年華。若待皆無事，應難更有花。管絃臨夜急，榆柳向江斜。且莫看歸路，同須醉酒家。
送人出塞
作者：楊凝（唐）

北風吹雨雪，舉目已淒淒。戰鬼秋頻哭，徵鴻夜不棲。沙平關路直，磧廣郡樓低。此去非東魯，人多事鼓鼙。
尋僧元皎因病
作者：楊凝（唐）

此僧迷有著，因病得尋師。話盡山中事，歸當月上時。高松連寺影，亞竹入窗枝。閑憶草堂路，相逢非素期。
夜泊渭津
作者：楊凝（唐）

飄飄東去客，一宿渭城邊。遠處星垂岸，中流月滿船。涼歸夜深簟，秋入雨餘天。漸覺家山小，殘程尚幾年。
晚夏逢友人
作者：楊凝（唐）

一別同袍友，相思已十年。長安多在客，久病忽聞蟬。驟雨才沾地，陰雲不遍天。微涼堪話舊，移榻晚風前。
別謫者
作者：楊凝（唐）

此地聞猶惡，人言是所之。一家書絕久，孤驛夢成遲。八月三湘道，聞猿冒雨時。不須祠楚相，臣節轉堪疑。
行思
作者：楊凝（唐）

千里豈雲去，欲歸如路窮。人間無暇日，馬上又秋風。破月銜高嶽，流星拂曉空。此時皆在夢，行色獨匆匆。
感懷題從舅宅
作者：楊凝（唐）

郤家庭樹下，幾度醉春風。今日花還發，當時事不同。流言應未息，直道竟難通。徒遣相思者，悲歌向暮空。
與友人會
作者：楊凝（唐）

蟬吟槐蕊落，的的是愁端。病覺離家遠，貧知處事難。真交無所隱，深語有餘歡。未必聞歌吹，羈心得暫寬。
下第後蒙侍郎示意指於新先輩宣恩感謝
作者：楊凝（唐）

才薄命如此，自嗟兼自疑。遭逢好交日，黜落至公時。倚玉甘無路，穿楊卻未期。更慚君侍坐，問許可言詩。
銅雀妓
作者：高適（唐）

日暮銅雀迥，秋深玉座清。蕭森松柏望，委鬱綺羅情。君恩不再得，妾舞為誰輕。
塞下曲
作者：高適（唐）

結束浮雲駿，翩翩出從戎。且憑天子怒，複倚將軍雄。萬鼓雷殷地，千旗火生風。日輪駐霜戈，月魄懸雕弓。青海陣雲匝，黑山兵氣沖。戰酣太白高，戰罷旄頭空。萬裡不惜死，一朝得成功。畫圖麒麟閣，入朝明光宮。大笑向文士，一經何足窮。古人昧此道，往往成老翁。
塞上
作者：高適（唐）

東出盧龍塞，浩然客思孤。亭堠列萬裡，漢兵猶備胡。邊塵漲北溟，虜騎正南驅。轉鬥豈長策，和親非遠圖。惟昔李將軍，按節出皇都。總戎掃大漠，一戰擒單於。常懷感激心，願效縱橫謨。倚劍欲誰語，關河空鬱紆。
薊門行五首
作者：高適（唐）

薊門逢古老，獨立思氛氳。一身既零丁，頭鬢白紛紛。勳庸今已矣，不識霍將軍。漢家能用武，開拓窮異域。戍卒厭糠核，降胡飽衣食。關亭試一望，吾欲淚沾臆。邊城十一月，雨雪亂霏霏。元戎號令嚴，人馬亦輕肥。羌胡無盡日，徵戰幾時歸。幽州多騎射，結髮重橫行。一朝事將軍，出入有聲名。紛紛獵秋草，相向角弓鳴。黯黯長城外，日沒更煙塵。胡騎雖憑陵，漢兵不顧身。古樹滿空塞，黃雲愁殺人。
效古贈崔二
作者：高適（唐）

十月河洲時，一看有歸思。風飆生慘烈，雨雪暗天地。我輩今胡為，浩哉迷所至。緬懷當途者，濟濟居聲位。邈然在雲霄，寧肯更淪躓。周旋多燕樂，門館列車騎。美人芙蓉姿，狹室蘭麝氣。金爐陳獸炭，談笑正得意。豈論草澤中，有此枯槁士。我慚經濟策，久欲甘棄置。君負縱橫才，如何尚憔悴。長歌增鬱怏，對酒不能醉。窮達自有時，夫子莫下淚。
鉅鹿贈李少府
作者：高適（唐）

李侯雖薄宦，時譽何籍籍。駿馬常借人，黃金每留客。投壺華館靜，縱酒涼風夕。即此遇神仙，吾欣知損益。
東平留贈狄司馬
作者：高適（唐）

古人無宿諾，茲道以為難。萬裡赴知己，一言誠可歎。馬蹄經月窟，劍術指樓蘭。地出北庭盡，城臨西海寒。森然瞻武庫，則是弄儒翰。入幕綰銀綬，乘軺兼鐵冠。練兵日精銳，殺敵無遺殘。獻捷見天子，論功俘可汗。激昂丹墀下，顧盼青雲端。誰謂縱橫策，翻為權勢幹。將軍既坎壈，使者亦辛酸。耿介挹三事，羈離從一官。知君不得意，他日會鵬摶。
過盧明府有贈
作者：高適（唐）

良吏不易得，古人今可傳。靜然本諸己，以此知其賢。我行挹高風，羨爾兼少年。胸懷豁清夜，史漢如流泉。明日複行春，逶迤出郊壇。登高見百里，桑野鬱芊芊。時平俯鵲巢，歲熟多人煙。奸猾唯閉戶，逃亡歸種田。回軒自郭南，老幼滿馬前。皆賀蠶農至，而無徭役牽。君觀黎庶心，撫之誠萬全。何幸逢大道，願言烹小鮮。能奏明廷主，一試武城弦。
單父逢鄧司倉覆倉庫，因而有贈
作者：高適（唐）

邦牧今坐嘯，群賢趨紀綱。四人忽不擾，耕者遙相望。粲粲府中妙，授詞如履霜。炎炎伏熱時，草木無晶光。匹馬度睢水，清風何激揚。校緡閱帑藏，發廩欣斯箱。邂逅得相逢，歡言至夕陽。開襟自公餘，載酒登琴堂。舉杯挹山川，寓目窮毫芒。白鳥向田盡，青蟬歸路長。醉中不惜別，況乃正遊梁。
薊門不遇王之渙、郭密之，因以留贈
作者：高適（唐）

適遠登薊丘，茲晨獨搔屑。賢交不可見，吾願終難說。迢遞千里遊，羈離十年別。才華仰清興，功業嗟芳節。曠蕩阻雲海，蕭條帶風雪。逢時事多謬，失路心彌折。行矣勿重陳，懷君但愁絕。
寄孟五少府
作者：高適（唐）

秋氣落窮巷，離憂兼暮蟬。後時已如此，高興亦徒然。知君念淹泊，憶我屢周旋。徵路見來雁，歸人悲遠天。平生感千里，相望在貞堅。
苦雨寄房四昆季
作者：高適（唐）

獨坐見多雨，況茲兼索居。茫茫十月交，窮陰千里餘。彌望無端倪，北風擊林箊。白日渺難睹，黃雲爭卷舒。安得造化功，曠然一掃除。滴瀝簷宇愁，寥寥談笑疏。泥塗擁城郭，水潦盤丘墟。惆悵憫田農，裴回傷裡閭。曾是力井稅，曷為無鬥儲。萬事切中懷，十年思上書。君門嗟緬邈，身計念居諸。沉吟顧草茅，鬱怏任盈虛。黃鵠不可羨，雞鳴時起予。故人平臺側，高館臨通衢。兄弟方荀陳，才華冠應徐。彈棋自多暇，飲酒更何如。知人想林宗，直道慚史魚。攜手風流在，開襟鄙吝祛。寧能訪窮巷，相與對園蔬。
和賀蘭判官望北海作
作者：高適（唐）

聖代務平典，輶軒推上才。迢遙溟海際，曠望滄波開。四牡未遑息，三山安在哉。巨鼇不可釣，高浪何崔嵬。湛湛朝百穀，茫茫連九垓。挹流納廣大，觀異增遲回。日出見魚目，月圓知蚌胎。跡非想像到，心以精靈猜。遠色帶孤嶼，虛聲涵殷雷。風行越裳貢，水遏天吳災。攬轡隼將擊，忘機鷗複來。緣情韻騷雅，獨立遺塵埃。吏道竟殊用，翰林仍忝陪。長鳴謝知己，所愧非龍媒。
和崔二少府登楚丘城作
作者：高適（唐）

故人亦不遇，異縣久棲託。辛勤失路意，感歎登樓作。清晨眺原野，獨立窮寥廓。雲散芒碭山，水還睢陽郭。繞梁即襟帶，封衛多漂泊。事古悲城池，年豐愛墟落。相逢俱未展，攜手空蕭索。何意千里心，仍求百金諾。公侯皆我輩，動用在謀略。聖心思賢才，朅來刈葵藿。
酬司空璲少府
作者：高適（唐）

飄颻未得意，感激與誰論。昨日遇夫子，仍欣吾道存。江山滿詞賦，劄翰起涼溫。吾見風雅作，人知德業尊。驚飆蕩萬木，秋氣屯高原。燕趙何蒼茫，鴻雁來翩翻。此時與君別，握手欲無言。
酬李少府
作者：高適（唐）

出塞魂屢驚，懷賢意難說。誰知吾道間，乃在客中別。日夕捧瓊瑤，相思無休歇。伊人雖薄宦，舉代推高節。述作淩江山，聲華滿冰雪。一登薊丘上，四顧何慘烈。來雁無盡時，邊風正騷屑。將從崖谷遁，且與沉浮絕。君若登青雲，餘當投魏闕。
酬裴秀才
作者：高適（唐）

男兒貴得意，何必相知早。飄蕩與物永，蹉跎覺年老。長卿無產業，季子慚妻嫂。此事難重陳，未於眾人道。
酬陸少府
作者：高適（唐）

朝臨淇水岸，還望衛人邑。別意在山阿，征途背原隰。蕭蕭前村口，唯見轉蓬入。水渚人去遲，霜天雁飛急。固應不遠別，所與路未及。欲濟川上舟，相思空佇立。
奉酬北海李太守丈人夏日平陰亭
作者：高適（唐）

天子股肱守，丈人山嶽靈。出身侍丹墀，舉翮淩青冥。當昔皇運否，人神俱未寧。諫官莫敢議，酷吏方專刑。穀永獨言事，匡衡多引經。兩朝納深衷，萬乘無不聽。盛烈播南史，雄詞豁東溟。誰謂整隼旟，翻然憶柴扃。寄書汶陽客，回首平陰亭。開封見千里，結念存百齡。隱軫江山麗，氛氳蘭茝馨。自憐遇時休，漂泊隨流萍。春野變木德，夏天臨火星。一生徒羨魚，四十猶聚螢。從此日閑放，焉能懷拾青。
酬馬八效古見贈
作者：高適（唐）

深崖無綠竹，秀色徒氛氳。時代種桃李，無人顧此君。奈何冰雪操，尚與蒿萊群。願託靈仙子，一聲吹入雲。
酬鴻臚裴主簿雨後睢陽北樓見贈之作
作者：高適（唐）

暮霞照新晴，歸雲猶相逐。有懷晨昏暇，相見登眺目。問禮侍彤襜，題詩訪茅屋。高樓多古今，陳事滿陵穀。地久微子封，臺餘孝王築。裴回顧霄漢，豁達俯川陸。遠水對秋城，長天向喬木。公門何清淨，列戟森已肅。不歎攜手稀，恆思著鞭速。終當拂羽翰，輕舉隨鴻鵠。
酬裴員外以詩代書
作者：高適（唐）

少時方浩蕩，遇物猶塵埃。脫略身外事，交遊天下才。單車入燕趙，獨立心悠哉。甯知戎馬間，忽展平生懷。且欣清論高，豈顧夕陽頹。題詩碣石館，縱酒燕王臺。北望沙漠垂，漫天雪皚皚。臨邊無策略，覽古空裴回。樂毅吾所憐，拔齊翻見猜。荊卿吾所悲，適秦不復回。然諾多死地，公忠成禍胎。與君從此辭，每恐流年催。如何俱老大，始複忘形骸。兄弟真二陸，聲名連八裴。乙未將星變，賊臣候天災。胡騎犯龍山，乘輿經馬嵬。千官無倚著，萬姓徒悲哀。誅呂鬼神動，安劉天地開。奔波走風塵，倏忽值雲雷。擁旄出淮甸，入幕徵楚材。誓當剪鯨鯢，永以竭駑駘。小人胡不仁，讒我成死灰。賴得日月明，照耀無不該。留司洛陽宮，詹府唯蒿萊。是時掃氛祲，尚未殲渠魁。背河列長圍，師老將亦乖。歸軍劇風火，散卒爭椎埋。一夕瀍洛空，生靈悲曝腮。衣冠投草莽，予欲馳江淮。登頓宛葉下，棲遑襄鄧隈。城池何蕭條，邑屋更崩摧。縱橫荊棘叢，但見瓦礫堆。行人無血色，戰骨多青苔。遂除彭門守，因得朝玉階。激昂仰鵷鷺，獻替欣鹽梅。驅傳及遠蕃，憂思鬱難排。罷人紛爭訟，賦稅如山崖。所思在畿甸，曾是魯宓儕。自從拜郎官，列宿煥天街。那能訪遐僻，還複寄瓊瑰。金玉本高價，塤篪終易諧。朗詠臨清秋，涼風下庭槐。何意寇盜間，獨稱名義偕。辛酸陳侯誄，歎息季鷹杯。白日屢分手，青春不再來。臥看中散論，愁憶太常齋。酬贈徒為爾，長歌還自咍。
酬龐十兵曹
作者：高適（唐）

憶昔遊京華，自言生羽翼。懷書訪知己，末路空相識。許國不成名，還家有慚色。託身從畎畝，浪跡初自得。雨澤感天時，耕耘忘帝力。同人洛陽至，問我睢水北。遂爾款津涯，淨然見胸臆。高談懸物象，逸韻投翰墨。別岸迥無垠，海鶴鳴不息。梁城多古意，攜手共淒惻。懷賢想鄒枚，登高思荊棘。世情惡疵賤，之子憐孤直。酬贈感並深，離憂豈終極。
同呂員外酬田著作幕門軍西宿盤山秋夜作
作者：高適（唐）

磧路天早秋，邊城夜應永。遙傳戎旅作，已報關山冷。上將頓盤阪，諸軍遍泉井。綢繆閫外書，慷慨幕中請。能使勳業高，動令氛霧屏。遠途能自致，短步終難騁。羽翮時一看，窮愁始三省。人生感然諾，何啻若形影。白髮知苦心，陽春見佳境。星河連塞絡，刁鬥兼山靜。憶君霜露時，使我空引領。
酬秘書弟兼寄幕下諸公
作者：高適（唐）

亞相膺時傑，群才遇良工。翩翩幕下來，拜賜甘泉宮。信知命世奇，適會非常功。侍禦執邦憲，清詞煥春叢。末路望繡衣，他時常發蒙。孰雲三軍壯，懼我彈射雄。誰謂萬裡遙，在我樽俎中。光祿經濟器，精微自深衷。前席屢榮問，長城兼在躬。高縱激頹波，逸翮馳蒼穹。將副節制籌，欲令沙漠空。司業志應徐，雅度思沖融。相思三十年，憶昨猶兒童。今來抱青紫，忽若披鵷鴻。說劍增慷慨，論交持始終。秘書即吾門，虛白無不通。多才陸平原，碩學鄭司農。獻封到關西，獨步歸山東。永意久知處，嘉言能亢宗。客從梁宋來，行役隨轉蓬。酬贈欣元弟，憶賢瞻數公。遊鱗戲滄浪，鳴鳳棲梧桐。並負垂天翼，俱乘破浪風。眈眈天府間，偃仰誰敢同。何意構廣廈，翻然顧雕蟲。應知阮步兵，惆悵此途窮。
淇上酬薛三據，兼寄郭少府微
作者：高適（唐）

自從別京華，我心乃蕭索。十年守章句，萬事空寥落。北上登薊門，茫茫見沙漠。倚劍對風塵，慨然思衛霍。拂衣去燕趙，驅馬悵不樂。天長滄洲路，日暮邯鄲郭。酒肆或淹留，漁潭屢棲泊。獨行備艱險，所見窮善惡。永願拯芻蕘，孰雲幹鼎鑊。皇情念淳古，時俗何浮薄。理道資任賢，安人在求瘼。故交負靈奇，逸氣抱謇諤。隱軫經濟具，縱橫建安作。才望忽先鳴，風期無宿諾。飄颻勞州縣，迢遞限言謔。東馳眇貝丘，西顧彌虢略。淇水徒自流，浮雲不堪託。吾謀適可用，天路豈寥廓。不然買山田，一身與耕鑿。且欲同鷦鷯，焉能志鴻鵠。
酬岑二十主簿秋夜見贈之作
作者：高適（唐）

捨下蛩亂鳴，居然自蕭索。緬懷高秋興，忽枉清夜作。感物我心勞，涼風驚二毛。池枯菡萏死，月出梧桐高。如何異鄉縣，複得交才彥。汩沒嗟後時，蹉跎恥相見。箕山別來久，魏闕誰不戀。獨有江海心，悠悠未嘗倦。
答侯少府
作者：高適（唐）

常日好讀書，晚年學垂綸。漆園多喬木，睢水清粼粼。詔書下柴門，天命敢逡巡。赫赫三伏時，十日到鹹秦。褐衣不得見，黃綬翻在身。吏道頓羈束，生涯難重陳。北使經大寒，關山饒苦辛。邊兵若芻狗，戰骨成埃塵。行矣勿複言，歸歟傷我神。如何燕趙陲，忽遇平生親。開館納徵騎，彈弦娛遠賓。飄颻天地間，一別方茲晨。東道有佳作，南朝無此人。性靈出永珍，風骨超常倫。吾黨謝王粲，群賢推郤詵。明時取秀才，落日過蒲津。節苦名已富，祿微家轉貧。相逢愧薄遊，撫己荷陶鈞。心事正堪盡，離居寧太頻。兩河歸路遙，二月芳草新。柳接滹沱暗，鶯連渤海春。誰謂行路難，猥當希代珍。提握每終日，相思猶比鄰。江海有扁舟，丘園有角巾。君意定何適，我懷知所遵。浮沉各異宜，老大貴全真。莫作雲霄計，遑遑隨縉紳。
宋中別周、梁、李三子
作者：高適（唐）

曾是不得意，適來兼別離。如何一尊酒，翻作滿堂悲。周子負高價，梁生多逸詞。周旋梁宋間，感激建安時。白雪正如此，青雲無自疑。李侯懷英雄，骯髒乃天資。方寸且無間，衣冠當在斯。俱為千里遊，忽念兩鄉辭。且見壯心在，莫嗟攜手遲。涼風吹北原，落日滿西陂。露下草初白，天長雲屢滋。我心不可問，君去定何之。京洛多知己，誰能憶左思。
宋中別李八
作者：高適（唐）

歲晏誰不歸，君歸意可說。將趨倚門望，還念同人別。駐馬臨長亭，飄然事明發。蒼茫眺千里，正值苦寒節。舊國多轉蓬，平臺下明月。世情薄疵賤，夫子懷賢哲。行矣各勉旃，吾當挹餘烈。
別王徹
作者：高適（唐）

歸客自南楚，悵然思北林。蕭條秋風暮，回首江淮深。留君終日歡，或為梁父吟。時輩想鵬舉，他人嗟陸沉。載酒登平臺，贈君千里心。浮雲暗長路，落日有歸禽。離別未足悲，辛勤當自任。吾知十年後，季子多黃金。
送蕭十八與房侍禦回還
作者：高適（唐）

常苦古人遠，今見斯人古。澹泊遺聲華，周旋必鄒魯。故交在梁宋，遊方出庭戶。匹馬鳴朔風，一身濟河滸。辛勤採蘭詠，款曲翰林主。歲月催別離，庭闈遠風土。寥寥寒煙靜，莽莽夕陰吐。明發不在茲，青天眇難睹。
宋中送族侄式顏
作者：高適（唐）

大夫擊東胡，胡塵不敢起。胡人山下哭，胡馬海邊死。部曲盡公侯，輿臺亦朱紫。當時有勳業，末路遭讒毀。轉旆燕趙間，剖符括蒼裡。弟兄莫相見，親族遠枌梓。不改青雲心，仍招布衣士。平生懷感激，本欲候知己。去矣難重陳，飄然自茲始。遊梁且未遇，適越今何以。鄉山西北愁，竹箭東南美。崢嶸縉雲外，蒼莽幾千里。旅雁悲啾啾，朝昏孰雲已。登臨多瘴癘，動息在風水。雖有賢主人，終為客行子。我攜一尊酒，滿酌聊勸爾。勸爾惟一言，家聲勿淪滓。
又送族侄式顏
作者：高適（唐）

惜君才未遇，愛君才若此。世上五百年，吾家一千里。俱遊帝城下，忽在梁園裡。我今行山東，離憂不能已。
贈別王十七管記
作者：高適（唐）

故交吾未測，薄宦空年歲。晚節蹤曩賢，雄詞冠當世。堂中皆食客，門外多酒債。產業曾未言，衣裘與人敝。飄颻戎幕下，出入關山際。轉戰輕壯心，立談有邊計。雲沙自回合，天海空迢遞。星高漢將驕，月盛胡兵銳。沙深冷陘斷，雪暗遼陽閉。亦謂掃欃槍，旋驚陷蜂蠆。歸旌告東捷，鬥騎傳西敗。遙飛絕漢書，已築長安第。畫龍俱在葉，寵鶴先居衛。勿辭部曲勳，不藉將軍勢。相逢季冬月，悵望窮海裔。折劍留贈人，嚴裝遂雲邁。我行將悠緬，及此還羈滯。曾非濟代謀，且有臨深誡。隨波混清濁，與物同醜麗。眇憶青巖棲，寧忘褐衣拜。自言愛水石，本欲親蘭蕙。何意薄松筠，翻然重菅蒯。恆深取與分，孰慢平生契。款曲雞黍期，酸辛別離袂。逢時愧名節，遇坎悲淪替。適趙非解紛，遊燕往無說。浩歌方振盪，逸翮思淩勵。倏若異鵬摶，吾當學蟬蛻。
漣上別王秀才
作者：高適（唐）

飄颻經遠道，客思滿窮秋。浩蕩對長漣，君行殊未休。崎嶇山海側，想像無前儔。何意照乘珠，忽然欲暗投。東路方簫條，楚歌複悲愁。暮帆使人感，去鳥兼離憂。行矣當自愛，壯年莫悠悠。餘亦從此辭，異鄉難久留。贈言豈終極，慎勿滯滄洲。
贈別沈四逸人
作者：高適（唐）

沈侯未可測，其況信浮沉。十載常獨坐，幾人知此心。乘舟蹈滄海，買劍投黃金。世務不足煩，有田西山岑。我來遇知己，遂得開清襟。何意閫閾間，沛然江海深。疾風掃秋樹，濮上多鳴砧。耿耿尊酒前，聯雁飛愁音。平生重離別，感激對孤琴。
送韓九
作者：高適（唐）

惆悵別離日，裴回歧路前。歸人望獨樹，匹馬隨秋蟬。常與天下士，許君兄弟賢。良時正可用，行矣莫徒然。
送崔錄事赴宣城
作者：高適（唐）

大國非不理，小官皆用才。欲行宣城印，住飲洛陽杯。晚景為人別，長天無鳥回。舉帆風波渺，倚棹江山來。羨爾兼乘興，蕪湖千里開。
別張少府
作者：高適（唐）

歸客留不住，朝雲縱複橫。馬頭向春草，斗柄臨高城。嗟我久離別，羨君看弟兄。歸心更難道，回首一傷情。
淇上別劉少府子英
作者：高適（唐）

近來住淇上，蕭條惟空林。又非耕種時，閒散多自任。伊君獨知我，驅馬欲招尋。千里忽攜手，十年同苦心。求仁見交態，於道喜甘臨。逸思乃天縱，微才應陸沉。飄然歸故鄉，不復問離襟。南登黎陽渡，莽蒼寒雲陰。桑葉原上起，河淩山下深。途窮更遠別，相對益悲吟。
別耿都尉
作者：高適（唐）

四十能學劍，時人無此心。如何耿夫子，感激投知音。翩翩白馬來，二月青草深。別易小千裡，興酣傾百金。
虛白堂前牡丹相傳雲太傅手植在錢塘
作者：羅隱（唐）

欲詢往事奈無言，六十年來託此根。香暖幾飄袁虎扇，莫背闌幹便相笑，與君俱受主人恩。
縣齋秋晚酬友人朱瓚見寄
作者：羅隱（唐）

中和節後捧瓊瑰，坐讀行吟數月來。只歎雕龍方擅價，惆悵報君無玉案，水天東望一裴回。
第五將軍於餘杭天柱宮入道因題寄
作者：羅隱（唐）

交梨火棗味何如，聞說苕川已下車。瓦榼尚攜京口酒，卻恐武皇還望祀，軟輪徵入問玄虛。
寄無相禪師
作者：羅隱（唐）

老住西峰第幾層，為師回首憶南能。有緣有相應非佛，何如一衲塵埃外，日日香煙夜夜燈。
秋日有寄
作者：羅隱（唐）

丹青未合便回頭，見盡人間事始休。只有百神朝寶鏡，東去西來人不會，上卿蹤跡本玄洲。
送前南昌崔令替任映攝新城縣
作者：羅隱（唐）

五年苛政甚蟲螟，深喜夫君已戴星。大族不唯專禮樂，二月春風何處好，亞夫營畔柳青青。
下第作
作者：羅隱（唐）

年年模樣一般般，何似東歸把釣竿。巖谷謾勞思雨露，至竟窮途也須達，不能長與世人看。
丁亥歲作
作者：羅隱（唐）

病想醫門渴望梅，十年心地僅成灰。早知世事長如此，滿城桃李君看取，一一還從舊處開。
北邙山
作者：羅隱（唐）

一種山前路入秦，嵩山堪愛此傷神。魏明未死虛留意，羨他緱嶺吹簫客，閑訪雲頭看俗塵。
重過三衢哭孫員外
作者：羅隱（唐）

爛柯山下忍重到，雙檜樓前日欲殘。華屋未移春照灼，一慟旁人莫相笑，知音衰盡路行難。
送蘄州裴員外
作者：羅隱（唐）

六枝仙桂最先春，蕭灑高辭九陌塵。兩晉家聲須有主，蘄水蒼生莫相羨，早看歸去掌絲綸。
重九日廣陵道中
作者：羅隱（唐）

秋山抱病何處登，前時韋曲今廣陵。廣陵大醉不解悶，卻驅羸馬向前去，牢落路岐非所能。
東歸別所知
作者：羅隱（唐）

芙蓉宮闕二妃壇，兩處因依五歲寒。鄒律有風吹不變，卻羨淮南好雞犬，也能終始逐劉安。
旅舍書懷寄所知二首
作者：羅隱（唐）

思量前事不堪尋，牢落餘情滿素琴。四海豈無騰躍路，寂寞誰應吊空館，異鄉時節獨沾襟。簟卷兩床琴瑟秋，暫憑前計奈相尤。塵飄馬尾甘蓬轉，可憐別恨無人見，獨背殘陽下寺樓。
西京道中
作者：羅隱（唐）

半夜秋聲觸斷蓬，百年身事算成空。禰生詞賦拋江夏，邊禽隴水休相笑，自有滄洲一棹風。
粉
作者：羅隱（唐）

每持纖白助君時，霜自無憀雪自疑。郎若姓何應解傅，最好玉京仙署裡，更和秋月照瓊枝。
贈漁翁
作者：羅隱（唐）

葉艇悠揚鶴發垂，生涯空託一綸絲。是非不向眼前起，逍遙此意誰人會，應有青山淥水知。
下第寄張坤
作者：羅隱（唐）

謾費精神掉五侯，破琴孤劍是身仇。九衢雙闕擬何去，思量不及張公子，經歲池江倚酒樓。
東歸別常修
作者：羅隱（唐）

六載辛勤九陌中，卻尋歸路五湖東。名慚桂苑一枝綠，唯慚鮑叔深知我，他日蒲帆百尺風。
言
作者：羅隱（唐）

珪玷由來尚可磨，似簧終日複如何。成名成事皆因慎，猩猩鸚鵡無端解，長向人間被網羅。
簡令生日
作者：羅隱（唐）

祥煙靄靄拂樓臺，慶積玄元節後來。已向青陽標四序，自顧下儒何以祝，柱天功業濟時才。
晚眺
作者：羅隱（唐）

憑古城邊眺晚晴，遠村高樹轉分明。天如鏡面都來靜，誰人得及莊居老，免被榮枯寵辱驚。
野花
作者：羅隱（唐）

萬點紅芳血色殷，為無名字對空山。多因戲蝶尋香住，結根必竟輸桃李，長向春城紫陌間。
病驄馬
作者：羅隱（唐）

櫪上病驄蹄褭褭，江邊廢宅路迢迢。自經梅雨長垂耳，曾聽禁漏驚街鼓，慣踏康莊怕小橋。夜半雄聲心尚壯，